สวัสดีคะคุณ อยากจะทราบว่าต่อมทอมซิลสองข้างไม่เท่ากันผิดปกติมั้ยคะ และบริเวณต่อมทอมซิลเหมือนมันนูนๆ บวมๆ แต่ไม่เจ็บ ดิฉันไม่แน่ใจว่านี่คือสภาพปกติของต่อมทอนซิลมั้ย และด้านที่ลูกศรชี้ มีรูนิดนึง เกิดจากเมื่อก่อนเอาก้อนไขมันออกเอง(ก้อนเหม็น) แล้วรู้สึกว่าปิดไม่สนินนูน มันจะเป็นอันตราย ส่ง,ให้เป็นเนื้อมะเร็งหรือเปล่าคะ เพราะก่อนหน้านี้ไม่เคยสังเกตเลย และบนเพดานมีตุ่มขึ้น 1 ตุ่ม ไม่ทราบว่าเกิดจากอะไร จะจะหายเองมั้ยคะ หรือเป็นตัวบ่งชี้โรคอื่นๆอีก รบกวนหมิหน่อยึะ กลัวมากๆด้วยค่ะ 🙏 
สวัสดีค่ะ ต่อมทอนซิลคืออวัยวะส่วนหนึ่งของระบบภูมิคุ้มกันคอยกำจัดเชื้อโรคในคอไม่ให้เข้าสู่ระบบทางเดินอาหารของร่างกายโดยจะมี 2 ข้างอยู่ที่บริเวณก่อนถึงตำแหน่งคอหอย ความผิดปกติของต่อมทอนซิลที่พบได้บ่อยๆเช่น ต่อมทอนซิลอักเสบทั้งแบบเฉียบพลันหรือเรื้อรัง การมีนิ่วในต่อมทอนซิล เนื้องอกที่ต่อมทอนซิล เป็นต้นโดยหากมีก้อนไขมันเหม็นๆออกมาจากต่อมทอนซิลอาจจะเกิดจากการมีนิ่วในต่อมทอนซิล ซึ่งเป็นภาวะที่เกิดมาจากการรวมตัวของแบคทีเรียและเซลล์ที่ตายแล้วทำให้เกิดเป็นก้อนสีเหลืองหรือสีขาวบริเวณต่อมทอนซิล มีขนาดเท่ากับเมล็ดข้าวหรือเมล็ดถั่ว นิ่วทอนซิลไม่ใช่ภาวะที่เป็นอันตราย แต่อาจทำให้เกิดกลิ่นปาก ความระคายเคือง หรือทำให้ต่อมทอนซิลบวมได้ค่ะจากในรูปแนบ ไม่เห็นการอักเสบของต่อมทอนซิลที่ชัดเจนและไม่เห็นนิ่วของต่อมทอนซิลในรูปเช่นกัน หากยังมีอาการดังกล่าวเรื้อรัง เจ็บคอ มีสารคัดหลั่งที่เหม็นๆไหลออกมา ควรไปพบแพทย์เพื่อตรวจเพิ่มเติม